BWG พุ่ง 6% โบรกฯมองครึ่งปีหลังฟื้น แนะ “ซื้อ” เป้าใหม่ 0.96 บ.
BWG บวก 6% โบรกฯแนะนำ “ซื้อ” มองครึ่งปีหลังเริ่มดีขึ้น พร้อมอัพเป้าใหม่เป็น 0.96 บาท 
17 มิ.ย. 2564

ผู้สื่อข่าวรายงานว่าวันนี้ (17 มิ.ย.64) ราคาหุ้น บริษัท เบตเตอร์ เวิลด์ กรีน จำกัด (มหาชน) หรือ BWG ณ เวลา 15.32 น. อยู่ที่ระดับ 0.85 บาท เพิ่มขึ้น 0.05 บาท หรือ 6.25% โดยทำจุดสูงสุดที่ 0.87 บาท และทำจุดต่ำสุดที่ 0.81 บาท ด้วยมูลค่าการซื้อขาย 538.41 ล้านบาท

บริษัทหลักทรัพย์ ทรีนีตี้ จำกัด ระบุในบทวิเคราะห์ (11 พ.ค. 2564 ) ประเมินว่า บริษัท เบตเตอร์ เวิลด์ กรีน จำกัด (มหาชน) หรือ BWG  ในช่วงไตรมาส 2/2564 ผลการดำเนินงานอาจจะยังมีขาดทุนเล็กน้อยแต่ทิศทางการฟื้นตัวจะค่อยๆชัดเจนขึ้นในช่วงครึ่งปีหลัง 2564 ตามทิศทางที่บริษัทฯประเมินไว้สำหรับรายได้จากธุรกิจกำจัดขยะ ซึ่งยังคงประมาณที่ 1,400 ล้านบาท และอัตรากำไรขั้นต้น (Margin) จะปรับดีขึ้นในครึ่งปีหลัง 2564
ทั้งนี้จากผลกระทบ COVID-19 ที่ค่อยๆดีขึ้นทำให้การแข่งขันด้านราคาลดลง ปรับคำแนะนำเป็น “ซื้อ” และปรับราคาเป้าหมายปี 2564 ขึ้นเป็น 0.96 บาท อ้างอิงวิธี PBV ที่ 0.8เท่า (ปรับเพิ่มจากเดิมที่ -1SD ที่ 0.56 เท่า เป็น -0.5SD ด้วยมุมมองฟื้นตัวในครึ่งปีหลัง 2564) และมูลค่าหุ้นทางบัญชีต่อหุ้น (BV) ที่ปรับลดลงเป็น 1.2 บาทต่อหุ้น เนื่องด้วยบริษัทฯมีออกหุ้นสามัญที่เสนอขายให้แก่บุคคลในวงจำกัดจำนวน 400 ล้านหุ้น หรือคิดเป็น 9.64% ของทุนจดทะเบียนชำระแล้วของบริษัทฯก่อนเสนอขาย